চট্টগ্রাম, ২৮ ফেব্রুয়ারী- এক বছরের বেশি সময় ধরে চট্টগ্রাম বন্দর চত্বরে খোলা আকাশের নিচে কনটেইনারের ভেতরে পড়ে আছে একটি তেজস্ক্রিয় বস্তু। নিয়ম অনুযায়ী এই বস্তুটি ঢাকার সাভারে বাংলাদেশ পরমাণু শক্তি কমিশনের তেজস্ক্রিয় বর্জ্য ব্যবস্থাপনা ইউনিটে সংরক্ষণ করার কথা। কিন্তু স্থানান্তর খরচ কে বহন করবে, তা নিয়ে জটিলতা দেখা দেওয়ায় বস্তুটি এখনো সরানো যায়নি। বিজ্ঞানীরা বলছেন, বন্দরে যেভাবে তেজস্ক্রিয় বস্তুটি রাখা হয়েছে, তা মোটেও নিরাপদ নয়। দ্রুত এটি বন্দর থেকে সরিয়ে নিরাপদে সংরক্ষণের পরামর্শ দিয়েছেন তাঁরা।